Hej Nina, Tusinde tak for rigtig god feedback. Det giver meget mening hvad du skriver. Men det undre os lidt at han skulle være øm i ryggen, da vi har hoppet op og ned af ham mange gange per træningssession. Og der er heller ikke noget mønster i den retning vi drejer og retter ud, som tyder på en bestemt øvelse gør ondt. Da vi startede dagen virkede han også mere spændt end sædvaneligt. Og sidste gang (tre dage før) var han utroligt afslappet og vi trak rundt længere tid end i dag. Gjordkampe kunne være et godt bud - Ved du hvordan vi kan se om det er gjordkrampe der rammer ham? (hvis f.eks. en tredje person gik tæt ved og kiggede korrekte steder?) Og hvad er løsningen. I forvejen strammer vi sadlen meget langsomt, og trækker imellem hvert hul. Tak Melisa
Mit bud er også smerter. For det første er det noget, der er kommet pludselig og "ud af det blå" og for det andet reagerer hesten markant anderledes end normal adfærd hos den og den virker efterfølgende anspændt. Jeg villa afgjort tænke smerter, hvis det var min hest, der pludselig ændrede sådan adfærd. Hvor problemet ligger ved jeg selvfølgelig ikke - det kan være alt fra ryg, ben, udstyrsproblemer, skævheder, gjordkrampe, tandsmerter (som trickes når bidet ligger på en bestemt måde) osv. Hesten kan jo også have lavet et eller andet på folden. Prøv at tjek smidighed - kan den dreje i halsen så hovedet kommer helt om til flanken til begge sider og lige godt? Virker refleksen under maven så den løfter ryggen - og hvad med refleksen på bagparten, der skal få den til at vippe bækkenet ind under sig? Kan den trække hovedet helt ned mellem forbenene (hvis i lokker med en gulerod) og kan i strække dens forben helt ud når i tager i dem, og trækker let op og fremad? Og kan i få den til at træde ind til tyngdepunktet med indvendige bagben, når i drejer den fra jorden - og forbi tyngdepunktet når i drejer meget skarpt? Og er det ens til begge sider? Der er mange flere ting, man kan tjekke, men jeg ville bestemt tjekke dens bevæg apparat så godt jeg ku  Jeg går ikke udfra, at der er sket andet lige forud for den første reaktion, der kan have fremkaldt en voldsom angst reaktion - i så fald skulle man næsten synes i havde haft en ide om hvorfor den reagerede på den måde - en normalt rolig hest går jo ikke totalt i panik, fordi den spotter naboens kat i nærheden 
er altid første tanke, når en ellers nem og rolig hest ændre adfærd, og som andre nævner, kan den jo være kommet til at lave noget dumt på folden? Men igen træner i med sadel og passer den hesten? Har den prøvet at trave/galoperer med sadlen, inden der kom rytter på, for ellers kan det fører til en del ubehag? Hvis I ikke selv har erfaring i at tjekke hesten igennem som tusindfryd foreslår, så få hjælp. Held og lykke. Mvh Sarah
bremser?
De "flyvende mordere" kunne egentlig også være et godt bud på sådan en eksplosionsagtig adfærd - dem havde jeg slet ikke selv tænkt på. Dog stemmer det ikke helt med at hesten ryster over hele kroppen, som beskrevet i det første indlæg. Hvis det var insekter, der generede, så stemmer det selvfølgelig fint, at hesten virrer med ørene, men ikke at det fortsætter til en rysten over hele kroppen. Jeg har engang stået i en stald, hvor en hest pludselig begyndte at ryste og derefter faldt sammen på staldgangen, da sadlen blev lagt op på ryggen - længe inden gjorden blev spændt. Den havde gået for længe med en for smal sadel og var simpelthen så øm omkring mankestykket, at den slet ikke kunne holde ud at få sadlen på ryggen. Kiropraktik, akupunktur og ny sadel løste problemet, men det varede lidt før hesten igen blev tryg ved at få sadel på. Jeg kender ikke til nogen metode til at afgøre om en hest har gjordkrampe - og gjordkrampe er vel egentlig også bare et udtryk for at hesten får smerter et eller andet sted i forbindelse med opsadling og gjordspænding. Hvad der er, der gør ondt, kan man så gå i gang med at finde ud af efterfølgende. Jeg mener sågar at have hørt at hormonelle problemer kan give sig udslag i gjordkrampe, og det er måske ikke lige det man først vil tænke på. Hvis jeg skal komme med nogle bud på, hvordan I kommer vidre herfra så ville det være: - tjek sadlen, få gerne hjælp at nogen, der er vant til at vurdere sadler og om de passer hesten - føl hesten godt igennem i hele sadellejet og gjordlejet, gerne med lidt hårde fingerspidser, er der nogen steder, hvor hesten ømmer sig mere end andre? - og føl hele ryggen igennem - hvordan reagerer hesten, når den bliver børstet? Er den "overfølsom" nogle steder? - og hvis adfærden gentager sig og I ikke selv kan finde nogen forklaringer, så ville jeg vælge en udredning hos dyrlæge og kiropraktor og/eller evt. hestefysioterapeut Men husk på, at jeg kun kan komme med forslag ud fra, hvad jeg har læst og efterfølgende forestillet mig. Måske rammer jeg helt ved siden af, så brug jeres egen sunde fornuft og spørg evt. nogle rutinerede hestemennesker, som I har tillid til, til råds.
Hej  Det er mig der ejer hesten... Tusind tak for jeres rigtig godt input, det er lige dét vi mangler! Heste-dræber-stik-o-fanter er det ikke... har haft ham i tre år og han har ALDRIG reageret voldsomt på dem   Ellers et godt bud! Sadlen passer ham, og han har lavet samme stunt to gange tidligere med en anden sadel. Der er ingen motorik-problemer i det daglige, nærmest tværtimod... men vi vil helt bestemt gå ham igennem som tusindfryd beskriver. Han reagerer ikke når vi strigler ham og heller ikke ved at jeg mærker (hårdt) på ryg og bug. Han er dog lidt en følsom lille hest, men meget modig og tillidsfuld, så det må være noget der gør ondt, for stikkere og naboens kat er bestemt ikke nok til at bringe ham ud af fatning  Det der undre mig er, at han flere dage har været rigtig sød, flink og afslappet under træning og så igår er han spændt fra start. Set i bakspejlet skulle vi have udsat træningen til en "god dag". Det ved vi så nu... Vi træner ikke hver dag - nærmere hver 3. dag, og max 20 min fra han får sadlen på til han er færdig. Netop for at det er positiv oplevelse... Jeg er ikke bleg for at bede om hjælp, men vil betegne mig selv som temmelig rutineret, og derfor er jeg på herrens mark med den her lille fyr, for jeg har aldrig oplevet noget lignende med nogle af de MANGE mange heste jeg har redet til... har håndteret heste i snart 27 år og har også arbejdet på ridecenter og på stutteri, og har ikke nogen hest at kunne sammenligne hans reaktion med....... Hælder mest til gjordkrampe... Overvejer røntgen af ryg - men mavefornemmelsen siger at der ikke er noget i vejen der. Eller eventuelt en clairvoyant (...!)  Det der piner mig mest er, at han bliver så frygtelig betuttet/bekymret/pylret efter "anfaldet"... Det har han på ingen måde fortjent!
Jeg synes at snak om smerter altid er en undskyldning for al hesteadfærd her på HN... Hvis I vil have min mening, så synes jeg det lyder som ganske almindelig ungheste-opførsel. De fleste heste reagerer på et eller andet tidspunkt på enten sadel eller rytter, uanset hvor søde eller rolige de måtte være. Min unghest havde nok haft sadel på de første 20 gange, trænet i longe og sprunget små spring med sadel på, inden hun pludselig fik et rodeo-flip af en anden verden. Jeg gik tur med hende med sadel på, som så mange gange før. En bil bremser ned ude på vejen, bremserne hviner og hesten hopper til siden. Herefter går den fuldstændig i luften og står og bukker på stedet og snurrer rundt om sig selv i flere minutter. Herefter står hesten stille, smasker lidt, og kommer så lige så rolig over til mig, som om intet var hændt. Hun tog sådan en tur under tilridning også. Hun havde været lidt frisk under opsadlning, så hun skulle lige have en tur i longen inden opsidning. Hun var redet en god måneds tid, så det med longering var egentlig et overstået kapitel. Hesten går totalt bassærk i longen og bukker rundt for fuld hammer i intet mindre end 10 minutter. Bagefter hopper berideren på ryggen af hesten, som går rundt som om intet er sket. Hesten er nu redet i ½ år, og den har aldrig bukket siden i forbindelse med hverken longering eller ridning. Den havde bare "noget den skulle af med". Og det er altså ret normalt, når man har med ungheste at gøre. Hvis ikke det kommer første gang, de har sadel/rytter på, så kommer det nok senere. Så egentlig kan man foretrække, at hesten flipper første gang sadlen bliver spændt, for så er det overstået. Men man behøver ikke tro, at der er noget i vejen bare fordi hesten udviser en forståelig, men uønsket adfærd.
Jeg har oplevet noget lignende med min tidligere unghest, som det du og Randi beskriver. Jeg tror heller ikke, det bundede i smerter. Det skete første gang efter, at hun uden problemer haft sadel på nogle gange hjemme. Anden gang var efter en længere pause efter endt tilridning hos berider. Da hun første gang fik sadel på igen, gik hun helt grasat, som I beskriver. Hun gjorde det aldrig igen, og blev en fin og dejlig ridehest
I begyndte ikke at lægge benene til den efter 10 min.? Mange ungheste er følsomme ved schenkellejet. Når den først har haft sådan en reaktion, skal der ikke meget til, før den reagerer igen, eller associerer til andre situationer. Min plag var også en rigtig panik-hest, jeg måtte undgå panikken - stoppe hende inden (snap out of it), normalt giver de en advarsel først, men der skal man være meget obs på hesten, for at se den. Og så en masse tilvænning, og HMS, nu går hun ikke så meget i panik. Er i al fald styrbar nu.   Det er lettere, når det er fysisk/smerter, sværere når det er psykisk, så man skal træne dem ud af det.
Det vil jeg så ikke sige, har heldigvis aldrig oplevet tilridningsheste/ungheste få "panikanfald" og hvis det går i et roligt og fornuftigt tempo, under træningen, har hesten da heller ingen grund til den opførsel! Problemet er vist snarre at dem der mener det er normalt, ikke vil accepterer at heste udviser ændret adfærd af en grund, og det tit smerte! Så til hestene ejer: Godt du tager det seriøst, og håber du får løst problemet, heste bliver ikke bare "dumme". Nu kan der jo være sket fald eller lign. på folden efter dyrlægens besøg, og igen ikke alle dyrlæger er lige dygtige til at undersøge hesten, så en dyrlæge der også er kiropraktor, plejer jeg at bruge, hvis de ændre adfærd, og der har de 2 gange jeg har oplevet det, været god grund til det! En havde slået skulderen skæv, på fold(ingen ved hvordan, men den begyndte at bukke i alt andet end skridt, må også have gjort ondt! Og en var blevet skæv i nakken, under leg med andre ungheste, da den slet ikke var blevet tilredet, men kom for at blive tilredet, men udviste usædvanlig adfærd, og ikke bedring efter 1 uge, og jo altså med god grund! Mvh Ditte
Hvis det var mig, ville jeg få lavet røntgen af hans ryg. Ungheste tager meget ofte sådan en tur der, ofte fordi de er trygge ved situationen og vil se om de kan forskyde magtbalancen lidt, men hvis det sker mere end én gang plejer det at være smerter..
hej  synes i skal sætte hesten på fold og kigge på om dens adfærd er ændret og om den bevæger sig frit. rid den igen imorgen hvis den gør.. og optag det, hvis situatinen fra idag gentager sig, har bedre mulighed for at se om rytteren eller hesten gør noget der er anderledes end normnalt umidelbart før den givne panik reaktion udløses. hvis ikke det er det der er problemet har I NOGET at vise til dyrlægen og det letter hans arbejde.
Hvis nu man læser trådstarters indlæg, så står der, at hesten "flere gange" er trukket rundt med en kendt rytter. Vi ved intet om hvordan hesten er vænnet til sadel, hvor længe den er trænet, eller noget som helst andet. Selvfølgelig er der en risiko for, at hesten har ondt et sted, men når det er én enkelt oplevelse, og det ikke fremgår hvor meget hesten er trænet inden da, så synes jeg altså ikke der er nogen grund til at tro, at der er alverden i vejen med hesten og at den gør det, fordi den har ondt. Der er større chance for at den gør det, fordi den ikke er vænnet "godt nok" til sadel/rytter endnu. Og som før skrevet, så er det altså helt normalt, at hestene på et eller andet tidspunkt reagerer på enten sadel eller rytter, eller begge dele. Der er absolut intet unormalt i at hesten bukker med enten sadel eller rytter på. Det er bestemt ikke behageligt for hesten at blive tilredet, hvad end man vil det eller ej. Men det er altså hverken rart for hesten at få spændt en sadel på og spændt en gjord omkring maven, ej heller at få rytter på, som begynder at "genere" den oppe på ryggen. Og der er absolut ingen garantier for, at den roligste hest bliver den nemmeste at tilride. Det er aldrig til at vide hvordan de reagerer. TS skriver "panikanfald", jeg læser hændelsen som et bukke-anfald, og det er der altså ikke noget unormalt i under en tilridningsfase.
Jeg ville også få en kiropraktor på hesten.